OpenLLM-France/wikimedia huggingface dataset:
# Ibenhain

Ibenhain Turingiako Gotha barrutiko Waltershausen udalerriko auzoa da.

## Kokapena

Ibenhain Turingiako oihanaren iparraldeko ertzean dago, Gothatik hamaika kilometro hego-mendebaldera, eta Waltershausengo plazatik kilometro bat hego-ekialdera. Auzoa Geizenberg mendiaren (417,2 m) hego-mendebaldearen magalean dago.

## Historia

Ibenhainen lehen aipua 1186ko dokumentu batekoa da.Jatorriz Walterhausenetik Friedrichroda eta Reinhardsbrunn-era doan bide zaharraren inguruan sortutako auzoa da. 1394an Waltershausen-eko udalari saldua izan zen. Gero Amt Tenneberg eskualdearen barruan geratu zen, 1640. urtetik aurrera Saxonia-Gothako Dukerriarena izandako lurraldea. XX. mendean, Ibenhain berriz Waltershausenen sartu zen. Halere, bertako jendeak harreman handia du aldameneko Schnepfenthal eta Wahlwinkel herriekin.
Herrigunea errepide bazterrean dago, eta baserri zaharrak ditu ezaugarri, etxola eta lorategi itsatsiekin. 1920ko hamarkadaren hasieran Turingia estatua sortu ondorengo lehen udal erreforman, Ibenhain Waltershausen-en sartu zen. Turingiako Oihaneko Trenbidea 1929an inauguratu zenean Ibenhain-i bultzada eman zitzaion, Ibenhain-Waltershausen tren geltokia bertan kokatu baitzen. Tabarz-ekin eta Gotha- rekin komunikabideak errazteaz gain, geltokia eta Ibenhain lotzen duten tranbiaren ibilbide bazterrean bizitegi berriak eraiki ziren. 1950/60 hamarkadan, berriz, Franz-Mehring kalean etxebizitza multzo bat eraiki zen, eta 1970/80 hamarkadetan beste bat Waltershausen aldean.

## Erakargarri turistikoak

Amabirjinaren baseliza XVIII. mendekoa da, XIV. mendeko beste baten gainean eraikia.Halere, kaperak gaurko forma XIX. mendean hartu zuen, 1802an ekialdera zabaldu eta mansardako teilatu altua eman zitzaionean. Mendebaldeko harbelezko dorre altuak teilatu zorrotza du, bola apaingarri eta haize-orratzarekin, eta harbelezko teilak (eraikinaren beste parteak teila gorriekin estaliak daude). Barrualdean zirkunferentziazko galeria bikoitza eta ispiluz estalitako ganga erakusten ditu. Elizak ez zituen kalte handirik izan Bigarren Mundu Gerran.

## Pertsonalitateak

* Johann Christoph Friedrich GutsMuths (1759-1839), hezitzailea eta Schnepfenthaleko Salzmann Ikastetxeko aintzindaria, Ibenhainen hil zen

## Erreferentziak

* ↑ (Ingelesez) «Geizenberg» Mapcarta (Noiz kontsultatua: 2021-06-14).
* ↑ Wolfgang Kahl: Ersterwähnung Thüringer Städte und Dörfer. Fünfte Auflage, Bad Langensalza, 2010. S. 131
* ↑ § 1 Nr. 2 der Siebenten Ausführungsverordnung zum Kreiseinteilungsgesetz vom 14. November 1922, Gesetzsammlung für Thüringen S. 525 /1922

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q1655780
* Multimedia: Ibenhain / Q1655780
# Ibdes

Ibdes Zaragozako probintziako udalerria da, Aragoin, Espainia. 2008an 541 biztanle zituen 56,17 kilometro koadroko azaleran. Calatayudeko Erkidegoan dago.

## Kanpo estekak

* Datuak: Q524413
* Multimedia: Ibdes / Q524413
# Iberdrola (txirrindularitza taldea)

Iberdrola :
| Taldearen informazioa ||
| Herrialdea | EH |
| Sorrera | ? |
| Desagerpena | ? |
| Modalitatea(k) | Errepidea |
| Maila | Amateur - 23 urte azpikoa |
| Organigrama ||
| Manager nagusia | Manolo Saiz |
| Maillot-a ||
Iberdrola (UCI kodea: ???) txirrindularitza talde amateur euskalduna izen zen. Harrobi lana egiten zuen ONCE talde profesionalentzat, batez ere euskal lasterketetan parte hartzen.
Bertatik Jon Odriozola, Alberto Contador, Juanma Garate, Joaquim Rodríguez edo Xavier Florencio bezalako txirrindulariak pasa ziren. Babesle nagusia Iberdrola zuen.

## Erreferentziak

* ↑ «Garate aprende» El Mundo Deportivo 2000/09/11.

## Kanpo estekak

* Datuak: Q3754264
# Iberduero

Iberduero energia ekoiztu eta banatzen zuen euskal enpresa izan zen. Bilbon sortu zen 1944ko irailaren 30ean, "Sociedad General de Transportes Eléctricos Saltos del Duero" eta "Hidroeléctrica Ibérica" enpresek bat egitean. Azken hau 1901eko uztailaren 19an sortu zuen Juan Urrutiak Bilbon, 20 milioi pezetako kapitalarekin.
1991ean Iberduero eta Hidrolak bat egin eta Iberdrola sortu zuten.

## Ikus, gainera

* Iberdrola

## Kanpo estekak

* (Gaztelaniaz) Iberduerori buruzko aipamena Auñamendi entziklopedian.
* Datuak: Q2919219
# Ibercaja

Ibercaja Banco, iberCaja markaz ezaguna, Espainiako bankua da, 2011n Caja de Ahorros y Monte de Piedad de Zaragoza, Aragón y Rioja (Ibercaja) aurrezki-kutxak sortua. 2012an Caja3 (antzinako Caja Inmaculada (CAI), Caja Círculo eta Caja de Badajoz aurrezki-kutxek sortua) bankuarekin bat egin zuen. 2018ko datuen arabera 5.302 langile inguru eta 52.706 milioi euroko aktiboak zeuzkan.

## Kanpo estekak

* Datuak: Q5907815
# Ja'afar Negeri Sembilangoa

Tuanku Ja'afar ibni Almarhum Tuanku Abdul Rahman (jawiz: توانكو جعفر ابن المرحوم توانكو عبدالرحمن; Klang, Selangor, 1922ko uztailaren 19a - Seremban, 2008ko abenduaren 27a) Malaysiako erregea (Yang di-Pertuan Agong) eta Negeri Sembilango monarka (Yang di-Pertuan Besar) izan zen.
Abdul Rahman Negeri Sembilangoaren semea izan zen. Munawir Negeri Sembilangoa bere anaia zaharrenaren heriotzaren ondoren Sembilango monarka (Yang di-Pertuan Besar) aukeratu zen. Malaysiako erregea 1994-1999 aldirako aukeratu zen. Negeri Sembilanen bere ondorengoa Muhriz Negeri Sembilangoa bere iloba, Munawiren seme zaharra, izan zen.
* Datuak: Q694636
* Multimedia: Tuanku Jaafar / Q694636
# Ja, vi elsker dette landet

Ja, vi elsker dette landet (euskaraz: Bai, herrialde hau maite dugu), Norvegiako ereserki nazionala da.
Musika Rikard Nordraak moldatu zuen 1864an, eta bere hitzak Bjørnstjerne Bjørnsonek idatzi zituen 1870an.

## Ereserkia norvegieraz

1. Ja, vi elsker dette landet,
som det stiger frem,
furet, værbitt over vannet,
med de tusen hjem.
Elsker, elsker det og tenker
På vår far og mor
Og den saganatt som senker
Drømme på vår jord.
Og den saganatt som senker,
Senker drømme på vår jord.
2. Dette landet Harald berget med sin kjemperad,
dette landet Håkon verget
medens Øyvind kvad;
Olav på det landet malte
korset med sitt blod,
fra dets høye Sverre talte
Roma midt imot.
3. Bønder sine økser brynte
hvor en hær dro frem,
Tordenskiold langs kysten lynte, så det lystes hjem.
Kvinner selv stod opp og strede som de vare menn;
andre kunne bare grede, men de kom igjen! 4. Visstnok var vi ikke mange, men vi strakk dog til,
da vi prøvdes noen gange,
og det stod på spill;
ti vi heller landet brente enn det kom til fall;
husker bare hva som hendte
ned på Fredrikshald!
5. Hårde tider har vi døyet, ble til sist forstøtt;
men i verste nød blåøyet
frihet ble oss født.
Det gav faderkraft å bære
hungersnød og krig,
det gav døden selv sin ære - og det gav forlik. 6. Fienden sitt våpen kastet, opp visiret for,
vi med undren mot ham hastet, ti han var vår bror.
Drevne frem på stand av skammen gikk vi søderpå;
nu vi står tre brødre sammen, og skal sådan stå!
7. Norske mann i hus og hytte,
takk din store Gud!
Landet ville han beskytte,
skjønt det mørkt så ut.
Alt hva fedrene har kjempet,
mødrene har grett,
har den Herre stille lempet
så vi vant vår rett.
8. Ja, vi elsker dette landet,
som det stiger frem,
furet, værbitt over vannet,
med de tusen hjem.
Og som fedres kamp har hevet
det av nød og seir,
også vi, når det blir krevet,
for dets fred slår leir.

## Kanpo estekak

* Datuak: Q133198
* Multimedia: National anthem of Norway / Q133198
# J Street

J Street antolakunde politiko estatubatuar bat da, 2008an sortutakoa, Ekialde Hurbilean bakea eta segurtasuna sustatzeko eta, bereziki, israeldarren eta palestinarren arteko gatazka konpontzearen aldeko atzerri-politika bat bultzatu nahi duena Estatu Batuetan.
Geroztik, J Street ahots garrantzitsu bat izan da Estatu Batuetako mundu politikoan, bereziki Israelerako eta inguruko lurraldeetarako politiketan eragina izan nahi duena.
Atolakundeak Israelen eta bakearen alde lan egiten du, baina, helburu horrekin batera, estatuen politika sustatzen du israeldarren eta palestinarren arteko gatazkarako. J Street Ekialde Hurbilean epe luzerako segurtasuna eta egonkortasuna bermatuko luketen politikak bultzatzearen alde dago, beti ere balio demokratikoetan eta giza eskubideetan oinarrituz.

## Sorrera eta helburuak

Antolakunde honen sortzailea Jeremy Ben-Ami izan zen, Estatu Batuetako gobernuko funtzionario ohia eta aktibista politikoa. Israelen alde egon bai, baina palestinarrekiko gatazkari irtenbide negoziatua eta bidezkoa ematearen alde ere badauden estatubatuarrak elkartzeko asmoz sortu zuen erakundea 2008an.
J Streeten helburu nagusiak honako hauek dira:
Estatu bien konponbidea: Israelen estatu judu seguru eta independente bat egoteaz gain, estatu palestinar bideragarri bat sortzearen alde ere lan egiten dute, bi estatuak bakean eta segurtasunean bizi daitezen.
Israelen alde lan egitea: Estatu Batuen eta Israelen arteko harremanak indartu nahi dituzte, baina, era berean, bi herrialdeen epe luzeko interesaren aldeko politikak sustatu nahi dituzte.
Diplomazia Aldeaniztuna: Diplomazia aldeaniztunaren ikuspegia eta Estatu Batuek gatazken konponketan aktiboki parte hartzea bultzatzen dute, alde bakarreko politiken ordez.

## Kanpo-politikari buruzko jarrera

J Street elkartea Israelgo politiken alor batzuei buruz jarrera kritikoa hartu duelako nabarmendu da, batez ere okupatutako lurraldeetako kokalekuei eta Israelen hedapenari dagokienez. Israelgo segurtasuna defendatzen duten arren, kritika eraikitzailearen eta bakea sustatuko duen kanpo-politikaren alde ere egiten dute.
Gainera, Ekialde Hurbilean ugalketa nuklearra saihesteko eta eskualdeko segurtasunerako mehatxuei aurre egiteko egiten diren ahalegin diplomatikoen alde ere agertu da.

## Aktibismoa eta parte-hartze politikoa

J Streetek presentzia aktiboa izan du Estatu Batuetako politikagintzan. Hauteskundeetan beren ikuspegiak partekatzen dituzten hautagaiei laguntzeko kanpainetan parte hartu dute. Komunitatea mobilizatzeko eta haren helburuak sustatzeko ekitaldiak, hitzaldiak eta oinarrizko jarduerak ere antolatzen dituzte.

## Kritikak eta eztabaidak

Israelen aldeko eta bakearen aldeko ikuspegia izan arren, J. Streetek kritikak egin dizkie Israelekiko jarrera kritikoegiak dituztela uste dutenei. Kritikari batzuen ustez, erakundeak ahuldu egiten du Israelen aldeko batasuna, Israelgo gobernuaren politika batzuei buruzko kezkak publikoki adierazten baititu.

## Kanpo estekak

* Datuak: Q1676248
* Multimedia: J Street / Q1676248
# JaVale McGee

JaVale Lindy McGee (Flint, Michigan (AEB) 1988ko urtarrilaren 19a) NBAko (National Basketball Association) Phoenix Suns taldeko saskibaloi jokalari profesional estatubatuarra da.
Unibertsitateko saskibaloian jokatu zuen, Nevadako Wolf Pack-en. 2008ko NBAko aurreikuspenean, Washington Wizards-ek 18. aukeratu zuen orokorrean. Hiru aldiz NBAko txapelduna izan da, 2017an eta 2018an Golden State Warriors-ekin jarraian tituluak irabazi zituena, eta, Los Angeles Lakersekin, hirugarren titulua irabazi zuen 2020an. Pamela McGee urrezko domina olinpikoaren semea da, eta, 2021ean, urrezko domina olinpiko bat irabazi zuen saskibaloian Estatu Batuetako selekzioko kide gisa.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina irabazi zuen AEBko taldearekin Frantziako (zilarrezkoa) eta Australiako (brontzezkoa) taldeak garaituz. Hauek osatzen zuten taldea: Bam Adebayo, Devin Booker, Kevin Durant, Jerami Grant, Draymond Green, Jrue Holiday, Keldon Johnson, Zach LaVine, Damian Lillard, JaVale McGee, Khris Middleton eta Jayson Tatum-ek.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Saskibaloia gizonezkoa |

## Erreferentziak

* ↑ «JaVale McGee» olympedia.org 2021-11-16an begiratua(Ingelesez)
* ↑ «JaVale McGee» Olympics.com 2021-11-16an begiratua (Gaztelaniaz)
* ↑ "Saskibaloia, gizonezkoa, emaitzak 2020" olympedia.org (Ingelesez)

## Kanpo estekak

«JaVale McGee» Wikipedia (Ingelesez)
* Datuak: Q553512
* Multimedia: JaVale McGee / Q553512
# JVC

Victor Company of Japan, Ltd. edota Japan Victor Company, ezagunagoa JVC laburduraz (japonieraz: 日本ビクター株式会社 Nippon Bikutā Kabushiki-gaisha) Japoniako Yokohama hiriko elektronika osagaietan espezializatutako korporazio multinazional bat da.
1927an sortua izan zen.

## Kanpo estekak

* Webgune ofiziala (Ingelesez)
* Datuak: Q215901
* Multimedia: JVC / Q215901
# Ja, ja (diskoa)

Ja, ja, Xabi Muguruzak 1989an kaleratu zuen diskoa da. Bakarka grabatu zuen bere lehen diskoa izan zen. Umeentzako kantak dira, baina ez umeentzako ohiko estiloan. Muguruzaren seme-alabak oso txikiak ziren orduan, eta haurrentzako musika-eskaintza erabat gustatzen ez zitzaionez, musikari talde indartsu batez inguratu zen eta handik gutxira "Ja, Ja" diskoa jaio zen. Ausarta izan zen diskoa hitzetan eta pop generoko doinuetan.

## Abestien zerrenda

* Serafin
* Gure aitona (Musika eta hitzak Anjel Valdes-ekin eginda)
* Panpinak etxean ahaztu ditut, ama!
* Saltoka
* Zu berriz etorri arte
* Ja, ja
* Pozik nago
* Goizegi
* Aukerak (Musika: Joe Strummer & Mick Jones. Hitzak: Jabier Muguruza)
* Jai larai

## Taldekideak

* Jabier Muguruza, akordeoia
* Susana Narganes, ahotsa
* Iñigo Muguruza, gitarra, baxua
* Michel Longaron, bateria
* Txema Garces, baxua, kontrabaxua
* Anjel Valdes, perkusioa
* Jean-Louis Hargous, saxofoi tenorea, saxofoi sopranoa
* Satur Babon, klarinetea, saxofoi baritonoa
* Mikel Valcarlos, tronpeta
* Carlos Hipolito, tronboia
* Karlos Gimenez, pianoa
* Kaki Arkarazo Soinu teknikaria
Laguntzaileak
* Fermin Muguruza, gitarra
* Luis Camino, perkusioa
* German Setien, Aitor Berridi, Ainara Narbarte, Oihana Goiogana, koruak

## Erreferentziak

* ↑ «Ja ja. Xabi Muguruza» www.badok.eus (Noiz kontsultatua: 2020-02-27).

## Kanpo estekak

* Nahasketa, Xabi Muguruza "Ja ja" Youtube AJDG
* Datuak: Q97205391
# J Balvin

José Álvaro Osorio Balvín (Medellín, Kolonbia, 1985eko maiatzaren 7a), ezagunagoa J Balvin izen artistikoaz, kolonbiar reggaeton eta pop latino abeslaria da.

## Diskografia
### Estudioko diskoak

* 2009: Real
* 2013: La Familia
* 2016: Energía
* 2018: Vibras
* 2019 Oasis feat Bad Bunny
* 2020: Colores
* Datuak: Q966845
* Multimedia: J Balvin / Q966845
# J Hus

Momodou Lamin Jallow, J Hus izen artistikoarekin ezagunagoa (1996ko maiatzaren 26a) Londresko Stratford-eko (Londres) gambiar jatorriko rapero, abeslari, musikagile eta modelo ingelesa da.
Jallow Londresen jaio zen eta hiriko Stratford auzoan hazi zen. Azkenean Cambridgeshireko Peterboroughera joan zen bizitzera. Ganbiar jatorrikoa da eta amak hazi zuen, Ingalaterrara emigratu zuen 25 urte zituela. Musulman gisa hazi zen eta fula etniako ondarekoa da. 2018ko ekainean Stratforden atxilotu zuten eta jendaurrean labana bat eramatea leporatu zioten. 2019ko apirilean kartzelatik atera eta ordu batzuetara, ustekabeko agerraldi bat egin zuen Drake rapper kanadarrak Londresen egindako kontzertuan.

## Musika

Bere abestia, "Did You See", bere single arrakastatsuena bihurtu zen, Erresuma Batuko Singleen Zerrendako bederatzigarren postura iritsi zen eta azkenean Platinozko ziurtagiria lortu zuen. 2017an, bere lehen diskoa kaleratu zuen, "Common Sense", 2017ko Erresuma Batuko diskorik onena izendatu zuen Complexek.
2020ko urtarrilean, J Husek bere bigarren diskoa kaleratu zuen, "Big Conspiracy", Koffee abeslari jamaikarra, Burna Boy abeslari nigeriarra eta Ella Mai abeslari ingelesa agerrarazi zituena. Diskoa Erresuma Batuko Albumen Zerrendako lehen postuan izan zen.

## Erreferentziak

* ↑ «Stream J Hus's debut album Common Sense» FACT Magazine 2017-05-12.
* ↑ «Rapper J Hus: 'I was a doughnut hustler!'» the Guardian 2017-05-25.

## Kanpo estekak

* Datuak: Q28976178
# James Kottak

James Kottak (Louisville, Kentucky, 1962ko abenduaren 26a – ibidem 2024ko urtarrilaren 9a) estatubatuar musikaria izan zen.
Scorpions taldeko bateria-jotzailea izan zen 1986tik 2016an kanporatu zuten arte. Aurretik, Kingdom Comeren sortzaileetako bat izan zen, eta 1987tik 1989ra eta 2016tik 2024ra jo zuen. Kottak izeneko talde propioa izan zuen eta Montrose, Warrant, Wild Horses, the McAuley Schenker Group eta Buster Brownen ere jo zuen.
Scorpionsetik bota zuten alkoholismoagatik.

## Diskografia
### Buster Brownekin

* Sign of Victory (1985)

### Montroserekin

* Mean (1987)

### Kingdom Come

* Kingdom Come (1988)
* In Your Face (1989)

### Michael Lee Firkinsekin

* Michael Lee Firkins (1990)

### Wild Horsesekin

* Bareback (1991)
* Dead Ahead (2003)

### McAuley Schenker Groupekin

* M.S.G. (1991)

### Warrant

* Ultraphobic (1995)

### Ashbarekin

* Addiction to the Friction (1996)

### Scorpionsekin

* Eye II Eye (1999)
* ' 'Moment of Glory (2000)
* Acoustica (2001)
* Unbreakable (2004)
* Humanity - Hour 1 (2007)
* Sting in the Tail (2010)
* Live 2011: Get Your Sting & Blackout (2011)
* Comeblack (2011)
* MTV Unplugged – Live in Athens (2013)
* Return to Forever (2015)

### Black Sheepekin

* Sacrifice (1998, 1999)
* Willie Basse – "Break Away"

### Kottakekin

* Greatist Hits (1998)
* Therupy (2006)
* Rock & Roll Forever (2010)
* Attack (2011)

## Kanpo estekak

* Datuak: Q168023
* Multimedia: James Kottak / Q168023
# James L. Brooks

James L. Brooks (New York, 1940ko maiatzaren 9) judu jatorriko Ameriketako Estatu Batuetako zinema zuzendaria, ekoizlea eta gidoigilea da.
Telebistan hasi zen James L. Brooks. CBS eta ABC kateetak telesaioetarako gidoiak idazten zituen. Berehala ekoizpenean lan egiteari ekin zion, eta, 1978an, lehen filma zuzendu zuen Starting Over izenekoa. Filma arrakastatsuena, halere, 1983an egin zuen: Terms of Endearment. Hiru Oscar irabazi zituen, baita zuzendariarena ere. 1984an Gracie Films izeneko zinema eta telebista ekoizpen konpainia sortu zuen Brooksek. Konpainia horrek The Simpsons telesaioa edo Jerry Maguire, As Good as It Gets, Bottle Rocket, eta Broadcast News filmak ekoiztu ditu.

## Filmografia hautatua

* Spanglish (2004) (zuzendaria)
* As Good as It Gets (1997) (zuzendaria)
* Jerry Maguire (1996) (ekoizlea)
* Bottle Rocket (1996) (ekoizlea)
* The Critic (1994) (ekoizlea)
* The Simpsons (1989) (ekoizlea)
* Say Anything... (1989) (ekoizlea)
* Big (1988) (ekoizlea)
* Broadcast News (1987) (zuzendaria)
* The Tracey Ullman Show (1987) (ekoizlea)
* Terms of Endearment (1983) (zuzendaria)
* Taxi (1978) (ekoizlea)
* Rhoda (1974) (ekoizlea)
* Datuak: Q95125
* Multimedia: James L. Brooks / Q95125
# James Larkin

James Big Jim Larkin, irlanderaz Séamas Ó Lorcáin (1876ko urtarrilaren 21a, Liverpool – 1947ko urtarrilaren 30a, Dublin) irlandar sindikalista eta sozialista bat izan zen.

## Biografia

Nahiz eta Ingalaterrako Liverpool hirian jaioa izan, gurasoak jatorriz Armagh konderrikoak zituen. Gerora, familia osoa Irlandako Down konderriko Burren udalerrira aldatu zen, etxalde txiki batera. Txiro eta estuasun ekonomiko larrien erdian hazi zen. Haurra zelarik, heziketa oinarri-oinarrizkoa jaso eta berahala hasi zen lanean lanbide ugaritan. Azkenik, sozialismoaren pentsamoldeak erakarri zuen.
1905. urterako buruzagi sindikalista zen. 1907an Belfast hirira joan eta han Irish Transport and General Workers' Union ("Irlandar Garraiolari eta Langileen Sindikatua") sindikatu boteretsuaren, Irlandako Alderdi Laboristaren eta Workers' Union of Ireland ("Irlandako Langileen Batasuna") sindikatuaren sorreran parte hartu zuen.
Dena den, Larkini ospea batez ere 1913ko Dublingo greba erraldoian eduki zuen paper garrantzitsuagatik datorkio, greba hura dublindarren oroimen kolektiboan aski nabarmendua gelditu baita, bertan jazo ziren kale istiluengatik. Oraindik, gaur egun ere, Dublingo historiaren pasarte garrantsitsuenetako bat bezala oroitua da. Gertakari hartan jaso zuen Big Jim ("Jim Handi") ezizena.
1913-1924 bitartean Ameriketako Estatu Batuetan egon zen. Han Estatu Batuetako Alderdi Sozialistako kide egin eta nazioarteko mugimendu sindikalistan burubelarri sartu zen. Sobiet Batasunarekiko atxikimendua agertu eta Ameriketako Estatu Batuetako Gobernuak anarkista kriminal bat izatea leporatuta, Sing Sing espetxean 5 eta 10 urte bitarteko zigorra ezarri zioten. 1923an barkamena eman, kaleratu eta atzerriratzea behartu zuten.
Irlandara itzultzean, komunismoaren aldeko ekintzaile bilakatu eta diru-biltze kanpainetan jardun zuen, Anglo-Irlandar Itunaren aurka 1922ko Irlandako Gerra Zibilean borrokatu zuten IRAko ekintzaile espetxeratuak askatzearen alde.
Dáil Éireannean (legebiltzarrean) biltzarkidea ere izan zen, Irlandako Alderdi Laboristaren izenean.
Gaur egun, haren estatua bat dago O'Connell Streeten, beste irlandar ospetsuen estatuekin batera.
* Datuak: Q1583571
* Multimedia: James Larkin / Q1583571
# James Levine

James Lawrence Levine (Cincinnati, Ohio, 1943ko ekainaren 23a - Palm Springs, Kalifornia, 2021eko martxoaren 9a) estatubatuar orkestra-zuzendari eta piano-jotzailea izan zen. 1976tik 2016ra Metropolitan Operaren musika zuzendaria izan zen. Münchner Philarmoniker eta Boston Symphonic Orchestra ere zuzendu zituen. 2018an kaleratu zuten, sexu-abusuak egotzita.
* Datuak: Q336388
* Multimedia: James Levine / Q336388
# James Lowe

James Lowe (Nelson, 1992ko uztailaren 8a) zeelandaberritar errugbilaria da, hegaleko eta atzelari postuetan aritzen dena. Sorterrian hasi zen errugbian, baina 2017an Irlandara aldatu zen; ordutik, United Rugby Championshipeko Leinster klubean jokatzen du. 2020ko azaroaren 23an egin zuen debuta Irlandako selekzioarekin, Lansdowne Roaden, Galesen aurka.

## Palmaresa
### Tasman

* National Provincial Championship
** irabazlea: 2013

### Leinster

* Pro 12/Pro 14/United Rugby Championship
** irabazlea: 2018, 2019, 2020, 2021
* Europako kopa
** irabazlea: 2018
** finalista: 2019, 2022, 2023

### Irlandako selekzioa

* Sei Nazioen Txapelketa
** irabazlea: 2023, 2024
** Grand Slam: 2023
** Triple Crown: 2022, 2023

## Erreferentziak

* ↑ James Lowe. en.espn.co.uk (Noiz kontsultatua: 2024-5-23).

## Kanpo estekak

* Datuak: Q16234758
* Multimedia: James Lowe (rugby union) / Q16234758
# James Joyce zubia

James Joyce zubia, irlanderaz: Droichead James Joyce eta ingelesez: James Joyce Bridge, Irlandako Errepublikako Dublin hiriburuan dagoen zubi bat da, Liffey ibaia zeherkatzen du. James Joyce dublindar idazle ospetsuaren omenezko izena darama eta Santiago Calatrava espainiar arkitektoak diseinatu zuen.
2003ko ekainaren 16an inauguratu zen eta 40 metro luze ditu.

## Kanpo estekak

* Datuak: Q945154
* Multimedia: James Joyce Bridge / Q945154
# James Knox Polk

James Knox Polk (Ipar Carolina, 1795eko azaroaren 2a - Nashville, Tennessee, 1849ko ekainaren 15a) Ameriketako Estatu Batuetako XI. presidentea izan zen.
Abokatua zen, eta Tennesseko estatuko diputatu hautatu zuten Alderdi Demokrataren eskutik (1825-1839), estatu bereko ganberako lehendakari (1835-1839), Tennesseeko gobernadore (1839-1844) eta, 1825. urteaz geroztik, hegoaldeko estatuetako demokraten buruzagi.
Estatu Batuetako lehendakari hautatu zuten (1845-1849), eta mendebaldeko lurraldeen jabe egitera bideratu zituen bere ahaleginak. Texasko lurraldeaz jabetu zen 1845ean, eta Mexikoren aurkako gerra gidatu zuen 1846-1848 urteetan. Guadalupe-Hidalgo hitzarmenaren ondorioz, Mexikok Rio Grande ibaia onartu behar izan zuen Estatu Batuen eta Mexikoren arteko mugatzat. Polk lehendakariak Kuba erosi nahi izan zion Espainiari 1848. urtean; asmo hori, ordea, ezin izan zuen bete.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Andrew Jackson
* Estatu Batuetako historia

## Kanpo estekak

* Datuak: Q11891
* Multimedia: James Knox Polk / Q11891